**Servisná zmluva č. xx**

**na zabezpečenie servisnej podpory informačného systému IACS**

**(ďalej len „Zmluva“)**

uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)

## Zmluvné strany

### **Objednávateľ:**

Názov: **Pôdohospodárska platobná agentúra**

Sídlo: **Hraničná 12, 815 26 Bratislava**

IČO: **307 94 323**

Bankové spojenie: **Štátna pokladnica Bratislava**

IBAN: **SK32 8180 0000 0070 0011 6152**

Štatutárny zástupca:

Rozpočtová organizácia: **zriadená zákonom č. 473/2003 Z. z. v znení neskorších predpisov, s pôsobnosťou podľa zákona č. 543/2007 Z. z. v znení neskorších predpisov**

Poverený zamestnanec na

rokovanie vo veciach Zmluvy: Riaditeľ úseku informačných technológií a projektov IS v spolupráci s vecne príslušnými vedúcimi zamestnancami, podľa pôsobnosti uvedenej v Organizačnom poriadku PPA.

(ďalej len „**Objednávateľ**“)

a

### **Dodávateľ:**

Obchodné meno:

sídlo:

V mene ktorého koná:

IČO:

IČ DPH:

bankové spojenie:

IBAN: 1672895251

spoločnosť zapísaná v:

Poverení zamestnanci na

rokovanie vo veciach Zmluvy

a zodpovední za jednotlivé

oblasti jej plnenia:

**(**ďalej len **„Dodávateľ“)**

(Objednávateľ a Dodávateľ ďalej spolu ako „**Zmluvné strany**“)

## Preambula

1. Objednávateľ je prevádzkovateľom informačného systému Integrovaný administratívny a kontrolný systém IACS (ďalej len „IACS“), ktorý je vyvíjaný v súlade s legislatívou Európskej Únie (EU) a legislatívou konkrétneho členského štátu EU, určený na administráciu žiadostí a kontrol na vyplatenie priamych podpôr poľnohospodárom z fondov EU, neprojektových podpôr programu rozvoja vidieka (PRV) ako aj podpôr zo štátneho rozpočtu členského štátu.
2. IACS pomáha zabezpečiť základné úlohy členského štátu v súvislosti s vyplácaním priamych podpôr. Priame podpory vyplácané z Európskeho poľnohospodárskeho a záručného fondu (European Agricultural Guarantee Fund – EAGF) ako aj Európskeho poľnohospodárskeho fondu pre rozvoj vidieka (European Agricultural Fund for Rural Development – EAFRD ) musia byť v súlade s legislatívou EU a legislatívou členského štátu poskytované oprávnene a vyplácané korektne. IACS zároveň podporuje preventívne činnosti vzniku neoprávneného poskytnutia podpôr a administráciu nápravných opatrení v prípadoch, ktoré napriek preventívnym činnostiam v praxi nastali.
3. IACS je najdôležitejším nástrojom členského štátu pre manažment platieb farmárom v rámci uplatňovania spoločnej poľnohospodárskej politiky (Common European Policy) EU. Zároveň podporuje unifikovaný systém kontrol, vrátane kontrol na mieste (on the spot controls) a kontrol krížového plnenia (Cross Comliance). V členských štátoch EU je systém prevádzkovaný akreditovanými platobnými agentúrami.
4. Objednávateľ na plnenie svojich zákonných úloh a riadny výkon verejnej moci je povinný zabezpečiť technickú podporu prevádzky, údržbu a rozvoj IACS.
5. Objednávateľ ako verejný obstarávateľ za účelom uvedeným v bode 2.4 Preambuly dňa [•] vyhlásil oznámením č. [•], zverejneným v Úradnom vestníku Európskej únie č. [•] a vo Vestníku verejného obstarávania č. [•] verejné obstarávanie na predmet zákazky: „[•]“ (ďalej len „**Verejné obstarávanie**“) podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**Zákon o verejnom obstarávaní**“).
6. Na základe vyhodnotenia ponúk vo Verejnom obstarávaní bola vybratá ponuka Dodávateľa ako ponuka úspešného uchádzača. Vzhľadom na túto skutočnosť a predloženú ponuku Dodávateľa sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Dodávateľom Objednávateľovi.

## Výklad pojmov a skratiek použitých v Zmluve

**„IACS“ alebo „IS Objednávateľa“**-počítačový program Integrovaný administratívny a kontrolný systém, ktorý je špecifikovaný v Prílohe č.1A, ktorá je prílohou Prílohy č.1.

**„Aplikácia“** - Pod pojmom „Aplikácia“ sa rozumie:

a) IACS

b) modifikácia a vývoj IACS na základe:

(i) Zmluvy o dielo č. 9/2013 na dodávku zmien, úprav a rozvoja vybraných funkcionalít aplikačného programového vybavenia systému IACS

(ii) Servisnej zmluvy č. 12/2012 na zabezpečenie servisnej podpory informačných systémov IACS

c) prípadný upgrade IACS.

**„Subdodávateľ“** - Je tretia osoba, ktorú je Dodávateľ oprávnený použiť na plnenie predmetu Zmluvy podľa podmienok uvedených v tejto Zmluve.

**„Systém“** - Pre účely Zmluvy je pod pojmom Systém potrebné chápať Aplikáciu, Operačný systém, virtualizačnú platformu a SW ORACLE, na ktorých je prevádzkovaná Aplikácia. IACS je prevádzkovaný v architektúre vysokej dostupnosti. Oba nody sú súčasne dostupné, v prípade zlyhania jedného nodu pokračuje v činnosti zostávajúci.

**„RMAN“** - Oracle Recovery Manager, nástroj pre zálohovanie databáz.

**„Incident“** - Neplánované prerušenie funkčnosti Systému alebo zníženie jej kvality.

**„Vada“** - Nesprávna funkčnosť Systému vykazujúca chyby.

**„Pracovníci Dodávateľa“** -Sú pracovníci určení Dodávateľom na plnenie predmetu Zmluvy.

**„Oprávnení zamestnanci Objednávateľa“** - Sú zamestnanci Objednávateľa určení Objednávateľom na špecifikovanie a zadávanie incidentov a požiadaviek, využívanie jednotlivých Služieb, potvrdzovanie pracovných výkazov podľa tejto Zmluvy a poskytovanie potrebnej súčinnosti Dodávateľovi na plnenie jeho zmluvných povinností vyplývajúcich mu zo Zmluvy.

**„Služba“** - Je súbor činností, ktoré sú bližšie popísané v Prílohe č. 1 Zmluvy.

**„Riadiaci výbor“** - Rozumie sa výbor, ktorého členovia sú nominovaní každou Zmluvnou stranou a do ktorého pôsobnosti patrí vykonávanie zásadných činností v rámci zabezpečovania Zmluvy; štruktúra a pôsobnosť Riadiaceho výboru sú detailne špecifikované v článku 11 Zmluvy.

**„Človekohodina“** - základná merná jednotka fakturácie služieb, za ktorú sa považuje 1 pracovná hodina (60 minút) jedného Pracovníka Dodávateľa.

## Predmet Zmluvy

### Dodávateľ poskytne Objednávateľovi Služby, ktoré sú bližšie popísané v Prílohe č. 1 Zmluvy za účelom zabezpečenia servisnej podpory a vývoja Systému a Objednávateľ uhradí za ich vykonávanie Dodávateľovi cenu podľa článku 7. tejto Zmluvy.

## Povinnosti Dodávateľa

### Dodávateľ sa zaväzuje poskytovať Služby podľa Zmluvy a dodržať lehoty, rozsah, kvalitu a povinnosti stanovené v Zmluve a zaväzuje sa pri plnení predmetu Zmluvy postupovať s potrebnou odbornou starostlivosťou, hospodárne a v súlade so záujmami Objednávateľa, ktoré pozná alebo s prihliadnutím na všetky okolnosti musí poznať. Dodávateľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu predmetu tejto Zmluvy.

### Dodávateľ sa zaväzuje udržiavať IS Objednávateľa v súlade s podmienkami stanovenými touto Zmluvou a dodanou dokumentáciou a v prípade schválených zmien IS Objednávateľa udržiavať aktuálnosť tejto dokumentácie.

### Dodávateľ sa zaväzuje na základe požiadavky Objednávateľa zaslanej Dodávateľovi preukázateľným spôsobom prostredníctvom elektronických prostriedkov, poskytovať súčinnosť ostatným dodávateľom Objednávateľa.

### Dodávateľ sa zaväzuje rešpektovať autorské práva k materiálom poskytnutým Objednávateľom a všetky poskytnuté materiály vrátiť po použití späť Objednávateľovi, pokiaľ sa Zmluvné strany nedohodnú inak. Dodávateľ a Subdodávatelia majú právo vynášať údaje, materiály a zariadenia patriace Objednávateľovi z priestorov Objednávateľa len na základe písomného súhlasu Oprávneného zamestnanca Objednávateľa. Dodávateľ a Subdodávatelia nesmú vynášať údaje, materiály a zariadenia patriace Objednávateľovi zo svojho technologického prostredia, priestorov do iných prostredí a priestorov patriacich tretím stranám bez predchádzajúceho písomného súhlasu Objednávateľa.

### Dodávateľ sa zaväzuje udržiavať vlastné vývojové prostredie identické s prostredím produkčnej prevádzky Objednávateľa a odborne spôsobilý vývojový tím pracovníkov.

### Dodávateľ sa zaväzuje na základe požiadavky Objednávateľa zaevidovanej v HelpDesk systéme Dodávateľa alebo na základe požiadavky zaslanej Dodávateľovi iným preukázateľným spôsobom prostredníctvom elektronických prostriedkov, poskytovať súčinnosť pri výkone kontroly/auditu/overovania u Odberateľa súvisiaceho s dodávanými Službami.

### Dodávateľ sa zaväzuje poskytnúť súčinnosť a realizovať odstránenie auditných zistení Systému na základe požiadavky zaslanej Dodávateľovi preukázateľným spôsobom prostredníctvom elektronických prostriedkov .

### Dodávateľ sa zaväzuje neodkladne písomne alebo iným vhodne preukázateľným spôsobom informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie Služieb alebo ktoré vyšli najavo v súvislosti s poskytovaním Služieb, najmä o prípadných zistených vadách a nedostatkoch IS Objednávateľa, pričom súčasne je povinný navrhovať opatrenia potrebné pre ich odstránenie v súlade s touto Zmluvou.

### Dodávateľ sa zaväzuje predložiť Objednávateľovi písomne vypracovaný zoznam Pracovníkov Dodávateľa v lehote do pätnástich (15) dní od účinnosti tejto Zmluvy. V prípade plánovanej zmeny v zozname Pracovníkov Dodávateľa je Dodávateľ povinný o tejto skutočnosti informovať písomne Objednávateľa najneskôr päť (5) pracovných dní pred touto zmenou, pričom Dodávateľ je povinný predložiť Objednávateľovi aktualizovaný zoznam Pracovníkov Dodávateľa. Zmena voči Objednávateľovi je účinná momentom, keď sa o tejto zmene Objednávateľ dozvedel.

### Dodávateľ sa zaväzuje, že bezodkladne písomne oznámi Objednávateľovi, ak bude na neho vyhlásený konkurz, bude povolená reštrukturalizácia, alebo vstúpi do likvidácie alebo stratí spôsobilosť byť zapísaný v Registri partnerov verejného sektora.

### Dodávateľ sa zaväzuje, že strpí výkon kontroly/auditu/overovania súvisiaceho s dodávanými Službami počas účinnosti tejto Zmluvy zo strany oprávnených osôb (ďalej aj ako „**Kontrola oprávnenými osobami**“). Oprávnené osoby na výkon kontroly/auditu/overovania sú najmä:

### Poskytovateľ podpory/príspevku, (PPA a MPRV SR) a ním poverené osoby,

### Najvyšší kontrolný úrad SR, Úrad vládneho auditu,

### Certifikačný orgán a ním poverené osoby,

### Splnomocnení zástupcovia Európskej Komisie a Európskeho dvora audítorov.

### Objednávateľ sa zaväzuje minimálne jeden (1) mesiac pred výkonom kontroly/auditu/overovania súvisiaceho s dodávanými Službami informovať Dodávateľa o zámere vykonať kontrolu/audit/overovanie s uvedením termínu a miesta Kontroly oprávnenými osobami, jej obsahu, formy a predpokladaného rozsahu súčinnosti požadovanej zo strany Dodávateľa. Pokiaľ Objednávateľ z objektívnych príčin nemôže dodržať dojednanú lehotu na oznámenie Kontroly oprávnenými osobami, zaväzuje sa informovať Dodávateľa o tejto kontrole v rozsahu podľa predchádzajúcej vety bezodkladne potom, ako sa o zámere vykonať Kontrolu oprávnenými osobami dozvie.

### Dodávateľ sa zaväzuje po zadaní požiadavky na opravu resp. zásah do Systému vždy vykonať analýzu dopadov na jednotlivé časti Systému. Analýza dopadov musí obsahovať aj zhodnotenie možných rizík z hľadiska dôvernosti, dostupnosti a integrity dát. Táto analýza dopadov bude súčasťou funkčnej špecifikácie ku každej požiadavke na opravu resp. zásahu do Systému.

### Dodávateľ je povinný udržiavať aktuálnosť zdrojových kódov a používateľskej, servisnej a administrátorskej dokumentácie, prípadne jej doplnky vzniknuté počas plnenia tejto Zmluvy, a to v súlade s aktuálnym stavom IS Objednávateľa, ako aj udržiavať a aktualizovať integračnú dokumentáciu s externými systémami a pri každej zmene zdrojového kódu IS Objednávateľa alebo na základe žiadosti Objednávateľa bezodkladne najneskôr však do troch dní odovzdať Objednávateľovi aktuálnu verziu zdrojových kódov spolu s príslušným a aktuálnym heslom resp. kľúčom k odovzdávanému zdrojovému kódu (spolu s komentármi a použitými knižnicami prislúchajúcimi ku kódu) a dátového modelu, vrátane metamodelu nákresu v BDA na CD/DVD nosiči alebo iným vhodným spôsobom dohodnutým zmluvnými stranami v editovateľnej forme spolu s aktuálnou technickou, prevádzkovou a užívateľskou dokumentáciou, a to takým spôsobom, aby sa Objednávateľ stal jediným a výhradným disponentom so všetkými informáciami zhromaždenými alebo získanými počas prevádzky IS Objednávateľa. Zdrojové kódy musia byť zabezpečené heslom, spustiteľné a čitateľné v prostredí Objednávateľa. Pre odstránenie akýchkoľvek pochybností sa povinnosť Dodávateľa upravená v tomto bode Zmluvy považuje za splnenú potvrdením Objednávateľa o prevzatí dodaných zdrojových kódov riadne spustiteľných a čitateľných v prostredí Objednávateľa. Dodávateľ je povinný odovzdať zdrojový kód, servisnú a administrátorskú dokumentáciu v rozsahu a spôsobom uvedeným vyššie zároveň aj ku dňu skončenia tejto Zmluvy. Porušenie ktorejkoľvek z povinností upravených v tomto bode Zmluvy zo strany Dodávateľa sa považuje za podstatné porušenie tejto Zmluvy.

### Dodávateľ sa zaväzuje vykonávať zmeny v Systéme tak, aby boli dodržané pravidlá podľa medzinárodných štandardov ISO 27001 a ISO 27002, ktorými je viazaný Objednávateľ.

### Dodávateľ je povinný pri poskytovaní Služieb podľa tejto Zmluvy zohľadňovať povinnosti vyplývajúce z Vyhlášky č. 85/2020 Z.z. o riadení projektov, Vyhlášky č. 78/2020 Z.z. o štandardoch pre informačné technológie verejnej správy a Vyhlášky č. 179/2020 Z.z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy Úradu podpredsedu vlády Slovenskej republiky pre investície a informatizáciu.

### Dodávateľ vyhlasuje, že v čase uzatvorenia Zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o registri partnerov verejného sektora**“) a tieto povinnosti bude mať splnené počas celej doby platnosti a účinnosti tejto Zmluvy.

### Dodávateľ vyhlasuje, že je poistený pre prípad zodpovednosti za škodu spôsobenú pri poskytovaní plnenia podľa tejto Zmluvy, čo preukázal Objednávateľovi pri uzatvorení Zmluvy predložením platnej a účinnej poistnej zmluvy na poistenie zodpovednosti za škodu vzniknutú v súvislosti s poskytovaním plnenia podľa tejto Zmluvy na minimálnu poistnú sumu 1 000 000 EUR (slovom: jeden milión euro), alebo ekvivalent v inej mene, alebo poistným certifikátom. Dodávateľ sa zaväzuje toto poistné krytie udržiavať počas celej doby trvania Zmluvy a na výzvu Objednávateľa je povinný túto skutočnosť preukázať.

### Dodávateľ sa zaväzuje niesť zodpovednosť za vzniknutú škodu spôsobenú Objednávateľovi porušením svojich povinností vyplývajúcich z tejto Zmluvy a/alebo príslušných právnych predpisov.

## Povinnosti Objednávateľa

### Objednávateľ sa zaväzuje zaistiť podľa Zmluvy súčinnosť, ktorú je oprávnene možné považovať za obvyklú a primeranú. Touto súčinnosťou sa rozumie najmä poskytovanie informácií v potrebnom rozsahu na identifikáciu príčin neštandardného správania Systému, poskytovanie informácií potrebných na zapracovanie legislatívnych opráv a/alebo doplnení Systému a spolupráca pri testovaní zapracovaných zmien.

### Objednávateľ sa zaväzuje zabezpečiť prístup Pracovníkom Dodávateľa k Systému v nevyhnutnom a primeranom rozsahu na vykonávanie Služieb v rozsahu predmetu Zmluvy.

### Objednávateľ sa zaväzuje predložiť Dodávateľovi písomne vypracovaný zoznam Oprávnených zamestnancov Objednávateľa v lehote do pätnástich (15) dní od účinnosti tejto Zmluvy. V prípade zmeny v zozname Oprávnených zamestnancov Objednávateľa je Objednávateľ povinný o tejto skutočnosti informovať písomne Dodávateľa bezodkladne po uskutočnenej zmene, pričom je Objednávateľ povinný predložiť Dodávateľovi aktualizovaný zoznam Oprávnených zamestnancov Objednávateľa. Zmena voči Dodávateľovi je účinná momentom, keď sa o tejto zmene dozvedel.

### Objednávateľ nahlasuje všetky vady/incidenty vhodným preukázateľným spôsobom prostredníctvom elektronických prostriedkov .

### Objednávateľ prostredníctvom Oprávneného zamestnanca Objednávateľa e-mailom potvrdí svoj súhlas do štyroch (4) hodín v rámci pracovnej doby a do dvanástich (12) hodín mimo pracovných hodín Objednávateľa s výkonom Služby Pracovníkov Dodávateľa vyžadujúcou fyzický prístup (prístup do priestorov), alebo logický prístup (prístup k databázam a informačným systémom) na základe písomnej alebo emailovej požiadavky Dodávateľa. Dodávateľ zabezpečí realizáciu Služby až po doručení písomného súhlasu Objednávateľa Dodávateľovi. Písomný súhlas môže mať formu listu, alebo emailu zaslaného príslušnému projektovému manažérovi Dodávateľa.

### V prípade kritického incidentu v zmysle prílohy č. 1 je Objednávateľ prostredníctvom Oprávneného zamestnanca Objednávateľa povinný emailom alebo telefonicky potvrdiť svoj súhlas s fyzickým a/alebo logickým prístupom na základe požiadavky Dodávateľa bez zbytočného odkladu.

### Objednávateľ sa zaväzuje odovzdať Dodávateľovi na základe jeho požiadania zdrojové kódy k Systému a to bezodkladne po tom ako ich bude mať k dispozícii po splnení podmienok podľa Servisnej zmluvy č. 39/2016/110 na zabezpečenie servisnej podpory informačného systému IACS uzatvorenej dňa 27.12.2016 (ďalej len „**Servisná zmluva č. 39/2016/110**“) v znení jej dodatkov.

### Objednávateľ sa zaväzuje odovzdať Dodávateľovi aktuálne verzie užívateľskej, technickej a prevádzkovej dokumentácie k Systému a to bezodkladne po tom ako ich bude mať k dispozícii po splnení podmienok podľa Servisnej zmluvy č. 39/2016/110 v znení jej dodatkov.

## Rozsah, spôsob a cena poskytovaných Služieb

### Služby Č. 1, Č. 2, Č. 3, Č. 4, Č. 5, Č. 6 sú Dodávateľom poskytované v rozsahu Človekohodín pre jednotlivé Služby podľa Opis predmetu obstarávania služieb podpory, prevádzky a údržby informačného agendového systému IACS.

### Služby Č. 1, Č. 2 a Č. 3 sú poskytované mesačným paušálom v rozsahu Človekohodín stanoveného pre tieto služby podľa prílohy Opis predmetu obstarávania služieb podpory, prevádzky a údržby informačného agendového systému IACS. Celkový sumárny rozsah Človekohodín v rámci služieb Č. 1, Č. 2 a Č. 3 je stanovený na 8820 Človekohodín za obdobie jedného roka. V prípade, ak Zmluva nadobudne účinnosť neskôr ako je prvý deň kalendárneho mesiaca a/alebo príde k zániku jej účinnosti skôr ako je posledný deň kalendárneho mesiaca, Objednávateľ v takomto prípade uhradí Dodávateľovi v prvom a/alebo v poslednom mesiaci trvania Zmluvy alikvotnú časť mesačného paušálu.

### Služby Č. 4, Č. 5 a Č. 6 je možné čerpať v ľubovoľnom objeme za rok s maximálnym rámcom vo výške 48000 ČH počas trvania zmluvného vzťahu a to výlučne na základe jednotlivých objednávok zo strany Objednávateľa podľa jeho potrieb.

### Zmluvné strany sa dohodli, že Dodávateľ poskytne v rámci služieb Č. 4, Č. 5 a Č. 6 súčinnosť (ďalej len „**Súčinnosť na účely novej zákazky**“) Objednávateľovi a/alebo dodávateľovi, s ktorým bude ako s úspešným uchádzačom verejného obstarávania (ďalej len „**Dodávateľ novej zákazky**“) vyhláseného Objednávateľom na poskytovanie identických alebo podobných služieb ako sú Služby podľa tejto Zmluvy uzavretá nová zmluva (ďalej len „**Nová zmluva**“). Súčinnosť na účely novej zákazky bude Dodávateľom poskytovaná v období najmenej 6 mesiacov pred ukončením tejto Zmluvy. Požiadavku na začatie poskytovania Súčinnosti na účely novej zákazky je Objednávateľ povinný adresovať Dodávateľovi najneskôr 10 pracovných dní pred požadovaným začatím poskytovania Súčinnosti na účely novej zákazky. V rámci poskytovania Súčinnosti na účely novej zákazky nie je Dodávateľ povinný poskytovať informácie a podklady, ktoré by preukázateľným spôsobom mohli ohroziť obchodné tajomstvo Dodávateľa.

### Dodávateľ je povinný e-mailom na adresu podľa článku 14. tejto Zmluvy doručovať Objednávateľovi mesačne pracovný výkaz o vykonaných Službách členený na jednotlivé služby Č. 1, Č. 2, Č. 3, Č. 4, Č. 5, Č. 6 v termíne do piateho (5.) kalendárneho dňa nasledujúceho kalendárneho mesiaca (ďalej len „**Pracovný výkaz o Službách**“).

### Dodávateľ je povinný v rámci služieb Č. 1, Č. 2, Č. 3, Č. 4, Č. 5, Č. 6 vytvárať kontrolné listy, v ktorých budú uvedené zrealizované činnosti Pracovníkom Dodávateľa a zaznamenané ich výsledky (ďalej len „**Kontrolný list**“). Kontrolné listy je Dodávateľ povinný doručovať Objednávateľovi mesačne v termíne do piateho (5.) kalendárneho dňa nasledujúceho kalendárneho mesiaca.

### V prípade, ak Objednávateľ v lehote piatich (5) kalendárnych dní odo dňa predloženia Pracovného výkazu Kontrolný list neschváli a ani nedoručí Dodávateľovi v tejto lehote odôvodnené písomné pripomienky voči poskytnutým Službám, má sa za to, že poskytnuté Služby boli akceptované.

### Výkony Dodávateľa realizované v rámci Služieb Č. 1, Č. 2 a Č. 3 sú ocenené sadzbou \_\_\_\_\_\_\_ EUR bez DPH za Človekohodinu, t. j. sadzbou \_\_\_\_\_\_\_ EUR s DPH za Človekohodinu. Výkony Dodávateľa realizované v rámci Služieb Č. 4, Č. 5 a Č. 6 sú ocenené sadzbou \_\_\_\_\_\_\_ EUR bez DPH za Človekohodinu, t. j. sadzbou \_\_\_\_\_\_\_ EUR s DPH za Človekohodinu. Cena za Služby je stanovená ako súčin hodinovej sadzby podľa predchádzajúcej vety a počtu Človekohodín v rámci príslušnej Služby v danom mesiaci.

### Celková cena za Služby je stanovená dohodou Zmluvných strán vo výške \_\_\_\_\_\_\_\_\_\_\_\_\_\_EUR bez DPH (slovom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eur bez DPH) (ďalej len „**Celková cena za Služby**“). Podrobná špecifikácia Celkovej ceny za Služby je uvedená v Prílohe č. 2 tejto Zmluvy. Celková cena za služby je definovaná ako maximálny rámec, ktorý môže objednávateľ objednať. Pre odstránenie akýchkoľvek pochybností Objednávateľ nie je povinný vyčerpať celý maximálny rámec uvedený v tomto bode a Dodávateľ nemá právny nárok na vyčerpanie celého maximálneho rámca uvedeného v tomto bode zo strany Objednávateľa.

### Objednávateľ je povinný uhrádzať cenu za Služby Č. 1, Č. 2, Č. 3, pravidelne mesačne a za služby Č. 4, Č. 5, Č. 6 aktuálne podľa vystavených objednávok. Dodávateľ je oprávnený fakturovať cenu za Služby vždy v kalendárnom mesiaci nasledujúcom po príslušnom kalendárnom mesiaci, v ktorom boli Služby poskytované. Neoddeliteľnou prílohou faktúry sú Kontrolné listy, Pracovné výkazy o Službách a príslušné objednávky, ak v tejto Zmluve nie je uvedené inak.

### Lehota splatnosti faktúr je tridsať (30) kalendárnych dní a začína plynúť dňom nasledujúcim po dni, v ktorom boli faktúry doručené Objednávateľovi.

### Všetky platby Objednávateľa v prospech Dodávateľa budú poukázané na bankový účet Dodávateľa, ktorý je uvedený v záhlaví Zmluvy alebo ktorý Dodávateľ oznámil Objednávateľovi.

### Ak faktúra nebude obsahovať všetky náležitosti daňového dokladu alebo bude inak nesprávne vystavená, Objednávateľ je oprávnený ju vrátiť Dodávateľovi do piatich (5) pracovných dní od jej doručenia na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry Dodávateľom Objednávateľovi.

### Cena za poskytovanie Služieb podľa tejto Zmluvy bude hradená zo zdrojov Európskeho poľnohospodárskeho fondu pre rozvoj vidieka v rámci opatrenia Technická pomoc PRV SR 2014-2022. Všetka dokumentácia súvisiaca s plnením tejto Zmluvy bude viditeľne označená symbolom Únie v súlade s grafickými normami podľa prezentácie na adrese: <http://europa.eu/about-eu/basic-information/symbols/flag/index_sk.htm>, spolu s vysvetlením úlohy Únie prostredníctvom tohto znenia: Európsky poľnohospodársky fond pre rozvoj vidieka: Európa investuje do vidieckych oblastí, logo objednávateľa a  logo Programu rozvoja vidieka  podľa Manuálu pre informovanie a komunikáciu v rámci Programu rozvoja vidieka SR 2014 - 2022.

## Miesto poskytovania Služieb

### Miestom poskytovania Služieb je sídlo Objednávateľa - Hraničná 12, 815 26 Bratislava, ak sa zmluvné strany nedohodnú inak.

### Poskytovanie Služieb je možné aj prostredníctvom zabezpečeného vzdialeného prístupu cez internet do testovacieho a produkčného prostredia Objednávateľa.

## Pravidlá riadenia informačnej bezpečnosti

### Dodávateľ sa zaväzuje postupovať v súlade s politikou informačnej bezpečnosti a ostatnou bezpečnostnou dokumentáciou Objednávateľa v rozsahu, v ktorom s ňou Objednávateľ Dodávateľa vopred riadne oboznámi , a to hlavne za účelom zabezpečenia informačnej bezpečnosti pri fyzickom aj logickom prístupe k Systému a plánu obnovy Systému. Dodávateľ sa tiež zaväzuje postupovať v súlade s internými riadiacimi aktmi Objednávateľa pre riešenie a nahlasovanie vád/incidentov Systém, a to v rozsahu, v ktorom s nimi Objednávateľ Dodávateľa vopred preukázateľne oboznámil. V rámci vykonávania Služieb v zmysle Zmluvy ide najmä o:

* opis každej činnosti, ktorá má byť Pracovníkom Dodávateľa sprístupnená a vykonávaná v rámci Systému,
* dohodu o riadení prístupu a používaní jedinečných identifikátorov pre Pracovníkov Dodávateľa pri vstupe do Systému,
* aktualizovanie a udržiavanie menného zoznamu Pracovníkov Dodávateľa autorizovaných pre používanie Služieb Systému,
* právo Objednávateľa monitorovať prácu Pracovníkov Dodávateľa, vykonávanie auditu ich činnosti alebo ponechanie vykonania takéhoto auditu tretej strane.

### Dodávateľ sa zaväzuje vykonať všetky dostupné opatrenia na zabezpečenie toho, aby nemohlo dôjsť ku strate dát, k poškodeniu zariadení, alebo k neočakávanému prerušeniu prevádzky v súvislosti so servisnými prácami vykonávanými na Systéme. V prípade, že napriek preukázateľným opatreniam zo strany Dodávateľa dôjde ku strate dát, k poškodeniu zariadení, alebo k neočakávanému prerušeniu prevádzky v súvislosti s prácami na Systéme, Dodávateľ sa zaväzuje neodkladne o tom informovať manažéra pre informačnú bezpečnosť Objednávateľa emailom na: \_\_\_\_\_\_\_\_\_\_ aj telefonicky na tel. č.:\_\_\_\_\_\_\_\_\_\_\_\_\_\_ (prípadne SMS správou, ak je Objednávateľ nedostupný) najneskôr však do jednej hodiny počas pracovnej doby Objednávateľa. Objednávateľ sa zaväzuje Dodávateľovi bezodkladne emailom potvrdiť príjem emailu a SMS správy od Dodávateľa podľa predchádzajúcej vety. V prípade havárie Systému, kedy Objednávateľ nemôže využívať Systém, sa Dodávateľ zaväzuje vyvinúť maximálne úsilie, aby navrátil Systém do stavu pred neočakávaným prerušením prevádzky.

### Dodávateľ sa zaväzuje rešpektovať počas výkonu prác operatívne pokyny manažéra pre informačnú bezpečnosť Objednávateľa a Oprávnených zamestnancov Objednávateľa.

### Dodávateľ sa zaväzuje spracovať a kontinuálne udržiavať aktuálny zoznam Pracovníkov Dodávateľa. Dodávateľ sa zaväzuje uschovať poučenie Pracovníkov Dodávateľa, na formulároch „Poučenie tretích strán“, ktorý Objednávateľ poskytne Dodávateľovi do pätnástich (15) dní od účinnosti tejto Zmluvy.

### Objednávateľ sa zaväzuje poskytovať Dodávateľovi informácie o politike informačnej bezpečnosti a ostatnej bezpečnostnej dokumentácii v rozsahu nevyhnutnom pre plnenie záväzkov Dodávateľa vyplývajúcich zo Zmluvy.

### Ak Dodávateľ požaduje výnimku z bezpečnostných požiadaviek Objednávateľa, je nutné, aby predložil manažérovi pre informačnú bezpečnosť Objednávateľa žiadosť e-mailom s odôvodnením tejto výnimky. Dodávateľ sa zaväzuje rešpektovať rozhodnutie Objednávateľa.

### Dodávateľ sa zaväzuje nemeniť bezpečnostné a konfiguračné nastavenia Systému bez písomného súhlasu manažéra pre informačnú bezpečnosť.

### Objednávateľ sa zaväzuje bez predchádzajúceho písomného súhlasu Dodávateľa nevykonávať zmeny v konfiguráciách Systému a nezmeniť hardvérové vybavenie, na ktorom je nasadený Systém. Objednávateľ sa ďalej zaväzuje dodržiavať Dodávateľom odporúčané hardvérové požiadavky. Všetky opravy vykonané Objednávateľom na základe písomného súhlasu Dodávateľa podľa vyššie uvedeného sa Objednávateľ zaväzuje zaznamenávať formou logov do vyhradeného adresára, ktorý bude sprístupnený Dodávateľovi. Objednávateľ berie na vedomie, že v prípade nedodržania povinností uvedených v predchádzajúcich vetách tohto bodu Zmluvy sa môže obmedziť funkčnosť Systému, resp. sa môžu vyskytnúť vady/incidenty Systému a Dodávateľ v tomto prípade nezodpovedá za vady/incidenty Systému a za škodu spôsobenú porušením povinností Objednávateľa.

### Objednávateľ sa zaväzuje zabezpečiť technické, bezpečnostné a administratívne podmienky pre oddelenie testovacieho a produktívneho prostredia Systému.

### Dodávateľ sa zaväzuje zachovať mlčanlivosť o všetkých informáciách, ktoré mu budú sprístupnené v rámci plnenia predmetu Zmluvy. Pracovníci Dodávateľa, prichádzajúci do styku s týmito informáciami, musia byť poučení o povinnostiach ochrany údajov a záväzku mlčanlivosti o údajoch, s ktorými môžu prísť do styku počas výkonu prác u Objednávateľa, ako aj o bezpečnostných požiadavkách vyplývajúcich zo Zmluvy a z formuláru „Poučenie tretích strán“.

### Pracovníci Dodávateľa môžu pripojiť nové zariadenia do siete Objednávateľa (napr. notebook) len po predchádzajúcom súhlase manažéra pre informačnú bezpečnosť Objednávateľa, len na nevyhnutne potrebnú dobu a s rešpektovaním prípadných obmedzení spojených so súhlasom (napr. antivírová kontrola) a v súlade s formulárom „Poučenie tretích strán“. Pripojenie takéhoto zariadenia bude uvedené v Kontrolnom liste spolu s odôvodnením nutnosti pripojenia takéhoto zariadenia (v rozsahu názov terminálu, pridelená IP adresa a MAC adresa).

### Prípadné zistenia o bezpečnostných nedostatkoch Systému Objednávateľa, ako aj zistenia či podozrenia o výskyte bezpečnostných incidentov, je povinný Dodávateľ bezodkladne ohlásiť e-mailom manažérovi pre informačnú bezpečnosť najneskôr však do štyroch (4) hodín po zistení nedostatku alebo bezpečnostného incidentu Systému. Objednávateľ sa zaväzuje Dodávateľovi bezodkladne emailom potvrdiť príjem emailu od Dodávateľa podľa predchádzajúcej vety.

## Úroky z omeškania, zmluvné pokuty a sankcie

### V prípade omeškania Objednávateľa so zaplatením faktúry je Dodávateľ oprávnený fakturovať Objednávateľovi úrok z omeškania v súlade s príslušnými právnymi predpismi.

### V prípade, ak Dodávateľ poruší svoje zmluvné povinnosti:

* podľa bodu 5.14 Zmluvy, je Objednávateľ oprávnený fakturovať zmluvnú pokutu vo výške 100.000,- € za každé takéto porušenie;
* podľa bodov 5.2, 5.3, 5.4, 5.5, 5.6, 5.7, 5.8, 5.9, 5.10, 5.12, 9.2, 9.4, 9.7, 9.10 a 9.11 Zmluvy, je Objednávateľ oprávnený Dodávateľovi fakturovať zmluvnú pokutu vo výške 1000,00 EUR za každý deň porušenia ktorejkoľvek z uvedených povinností, maximálne v súhrne do výšky 50.000 EUR mesačne,
* podľa bodu 5.1 Zmluvy, je Objednávateľ oprávnený Dodávateľovi fakturovať zmluvnú pokutu vo výške 5% z ceny za Služby, s ktorými je v omeškaní alebo ktoré neposkytuje riadne v zmysle predmetného ustanovenia Zmluvy, a to za každý deň porušenia predmetnej povinnosti,
* na úseku ochrany osobných údajov a/alebo kybernetickej bezpečnosti, je Objednávateľ oprávnený Dodávateľovi fakturovať zmluvnú pokutu vo výške 50.000,- €.

### Sumy v bode 10.2 sú uvedené bez dane z pridanej hodnoty, ktorá sa bude určovať podľa všeobecne záväzných právnych predpisov platných v čase poskytnutia zdaniteľného plnenia. Celková suma všetkých zmluvných pokút a úrokov z omeškania, ktoré bude Dodávateľ alebo Objednávateľ povinný zaplatiť podľa tejto Zmluvy, neprekročí 100 % z celkovej ceny Služieb dohodnutých touto Zmluvou.

### Podkladom pre zaplatenie zmluvnej pokuty je faktúra vystavená Zmluvnou stranou s lehotou splatnosti tridsiatich (30) dní odo dňa jej doručenia druhej Zmluvnej strane. Zaplatením zmluvnej pokuty nie je dotknuté právo poškodenej Zmluvnej strany na náhradu škody vo výške presahujúcej zaplatenú zmluvnú pokutu. Zmluvné strany sa vzájomne dohodli, že Objednávateľ je oprávnený si započítať zmluvnú pokutu s nárokom Dodávateľa na odmenu za poskytnuté Služby v zmysle tejto Zmluvy.

## Riadiaci výbor

### Pre účely organizácie poskytovania Služieb Zmluvné strany do piatich (5) pracovných dní od nadobudnutia účinnosti Zmluvy vymenujú členov Riadiaceho výboru. Do pôsobnosti Riadiaceho výboru patrí najmä:

### organizačné riadenie a koordinácia procesu poskytovania Služieb;

### rozhodovanie sporných momentov pri poskytovaní Služieb.

### Riadiaci výbor sa skladá zo šiestich (6) členov, z ktorých:

### traja (3) členovia sú nominovaní Objednávateľom; a z nich jeden člen bude poverený funkciou predsedu Riadiaceho výboru; a

### traja (3) členovia sú nominovaní Dodávateľom.

### Každá Zmluvná strana uvedie mená, priezviská a kontaktné údaje osôb, ktoré poverila výkonom funkcie člena Riadiaceho výboru. Objednávateľ uvedie, ktorého z členov ním nominovaných poveril funkciou predsedu Riadiaceho výboru.

### Zasadnutie Riadiaceho výboru môže iniciovať ktorýkoľvek člen Riadiaceho výboru s uvedením dôvodu, pre ktorý žiada uskutočnenie zasadnutia Riadiaceho výboru. Zasadnutie Riadiaceho výboru sa uskutoční do šiestich (6) pracovných dní odo dňa jeho zvolania iniciujúcim členom Riadiaceho výboru. Zasadnutie Riadiaceho výboru sa zvoláva formou e-mailovej správy, ktorú zasiela člen Riadiaceho výboru, ktorý inicioval zvolanie zasadnutia Riadiaceho výboru, ostatným členom Riadiaceho výboru. Zasadnutie Riadiaceho výboru sa považuje za riadne zvolané, ak každý z ostatných členov potvrdzujúcou e-mailovou správou vezme na vedomie zvolanie zasadnutia Riadiaceho výboru.

### Riadiaci výbor je uznášaniaschopný, ak sú na zasadnutí Riadiaceho výboru prítomní aspoň dvaja (2) členovia Riadiaceho výboru za každú Zmluvnú stranu, za stranu Objednávateľa musí byť však prítomný predseda Riadiaceho výboru alebo nim poverená osoba s rozhodovacími právomocami predsedu Riadiaceho výboru. Každý člen Riadiaceho výboru je oprávnený splnomocniť tretiu osobu, aby ho táto zastupovala na zasadnutí Riadiaceho výboru a vykonávala hlasovacie práva. Riadiaci výbor prijíma rozhodnutia na svojom zasadnutí nadpolovičnou väčšinou hlasov všetkých členov alebo nimi splnomocnených zástupcov. V prípade rovnosti hlasov je hlas predsedu Riadiaceho výboru rozhodujúci. Rozhodnutie Riadiaceho výboru má pre Zmluvné strany záväzný charakter.

### Riadiaci výbor prijíma rozhodnutia zo zasadnutia vo forme zápisnice. Pred tým, ako Riadiaci výbor pristúpi k rokovaniu, poverí niektorého jej člena spísaním zápisnice zo zasadnutia Riadiaceho výboru. Zapisovateľom nemôže byť predseda riadiaceho výboru. Zápisnicu v dvoch (2) vyhotoveniach podpisujú všetci členovia Riadiaceho výboru s určením, či hlasovali za prijatie rozhodnutia Riadiaceho výboru alebo proti prijatiu tohto rozhodnutia. Každá Zmluvná strana obdrží jedno vyhotovenie zápisnice.

## Práva duševného vlastníctva

1. Pokiaľ na základe a na účely plnenia tejto Zmluvy Dodávateľ vytvorí alebo zabezpečí pre Objednávateľa vytvorenie autorského diela v zmysle ustanovení zákona č. 185/2015 Z. z. Autorský zákon v platnom znení (ďalej len „**Autorské dielo**“), udeľuje Dodávateľ Objednávateľovi momentom riadneho dodania a/alebo umožnenia používania (podľa toho, čo nastane skôr) v neobmedzenom vecnom, miestnom a časovom rozsahu, nevýhradný súhlas (nevýhradnú licenciu) na akékoľvek všeobecne záväznými právnymi predpismi vymedzené dovolené použitie tohto Autorského diela po dobu trvania autorských práv (ďalej len „**autorská licencia**“). Objednávateľ v rozsahu autorskej licencie je oprávnený nerušene a neobmedzene Autorské dielo aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej osobe, pričom takáto licencia sa poskytuje bezodplatne a bezpodmienečne. Za nároky tretích osôb z dôvodu prevodu licenčných práv na Objednávateľa zodpovedá Dodávateľ.
2. Na softvérové produkty tretích strán, ktoré sú dostupné na trhu ako tzv. štandardný SW (resp. aj tzv. krabicový SW - ako napr. systémový SW, operačný systém a pod.), a/alebo ktorý nebol vytvorený na základe tejto Zmluvy pre Objednávateľa, sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému softvérovému produktu, pričom Dodávateľ sa v rámci plnenia predmetu tejto Zmluvy zaväzuje pre Objednávateľa zabezpečiť potrebnú licenciu/sublicenciu v rozsahu, ktorý vyžaduje plnenie tejto Zmluvy.
3. Dodávateľ sa zaväzuje na základe výzvy Objednávateľa v rámci služby č. 3 samostatne zdokumentovať všetky využitia preexistentných proprietárnych softvérov, open source softvéru a proprietárne alebo open source dielo v rámci poskytovania Služieb a predložiť Objednávateľovi ich ucelený prehľad.
4. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Dodávateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Dodávateľ udelil Objednávateľovi súhlas k akejkoľvek zmene alebo inému zásahu do diela spoluautorov.
5. V prípade, že akákoľvek tretia osoba, vrátane zamestnancov Dodávateľa a/alebo Subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Dodávateľa podľa tejto Zmluvy alebo akékoľvek iné nároky vzniknuté porušením jej práv dodávateľom pri plnení tejto Zmluvy, Dodávateľ sa zaväzuje:

a) bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Dodávateľom, Subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Dodávateľom, Subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Dodávateľom, Subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Zmluve, a ak ich niet, tak v súlade s týmito podmienkami; a

b) poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a

c) nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

1. Práva Objednávateľa získané v rámci plnenia služieb Zmluvy prechádzajú aj na prípadného právneho nástupcu Objednávateľa a/alebo prípadného ďalšieho prevádzkovateľa informačného systému IACS.
2. Dodávateľ vyhlasuje, že k všetkým autorských dielam v čase ich dodania Objednávateľovi vykonáva všetky majetkové autorské práva a/alebo práva priemyselného a/alebo iného duševného vlastníctva; alebo má právo na používanie takéhoto autorského diela na základe licencií udeleným mu jeho subdodávateľmi, ktoré k nemu majú a/alebo vykonávajú autorské práva a/alebo práva priemyselného a/alebo iného duševného vlastníctva a zároveň je Dodávateľ oprávnený udeliť Objednávateľovi licenciu alebo sublicenciu v rozsahu uvedenom v bode 12.1.

## Platnosť a účinnosť Zmluvy

### Táto Zmluva nadobúda platnosť dňom podpísania obidvomi Zmluvnými stranami.

### Zmluva nadobudne účinnosť v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“).

### Táto Zmluva je povinne zverejňovaná podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

### Zmluvné strany berú na vedomie, že v prípade nezverejnenia Zmluvy do troch (3) mesiacov od jej podpisu oboma Zmluvnými stranami platí v zmysle ustanovenia § 47a ods. 4 Občianskeho zákonníka, že k uzavretiu Zmluvy nedošlo.

### Zmluva sa uzatvára na dobu určitú, a to na 48 (štyridsaťosem) mesiacov odo dňa účinnosti Zmluvy resp. do vyčerpania Celkovej ceny za Služby uvedenej v bode 7.9. tejto Zmluvy a to v závislosti od toho, ktorá z uvedených skutočností nastane skôr.

## Ďalšie dojednania

### Každá zo Zmluvných strán sa druhej Zmluvnej strane v rámci realizácie tejto Zmluvy zaväzuje, že (i) všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe jej odovzdané, poskytnuté, sprístupnené alebo akýmkoľvek iným spôsobom ňou získané od druhej Zmluvnej strany alebo jej Subdodávateľov alebo tretích strán podieľajúcich sa na plnení Zmluvy (ďalej len „**Dôverné informácie**“) bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na plnenie tejto Zmluvy nebude používať v rozpore s týmto vyhlásením a ani žiadne z Dôverných informácií neodovzdá ani neposkytne žiadnej inej fyzickej ani právnickej osobe, a to počas ani po ukončení Zmluvy, (ii) zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, Subdodávateľov ako i iných tretích osôb, (iii) v prípade nedodržania ktoréhokoľvek z vyhlásení urobených alebo porušenia ktorejkoľvek povinnosti alebo záväzku uvedených v tomto článku Zmluvy nahradí každá zo Zmluvných strán druhej Zmluvnej strane podľa § 373 a nasl. Obchodného zákonníka škodu, ktorá jej nedodržaním alebo porušením týchto vyhlásení, povinností alebo záväzkov vznikla.

### Žiadna zo Zmluvných strán nebude zodpovedná za omeškanie s poskytnutím svojho plnenia podľa tejto Zmluvy, a ustanovenia, ktoré stanovujú dôsledky, takého omeškania sa nepoužijú, ak je také omeškanie spôsobené okolnosťami, (i) ktoré táto Zmluvná strana nemohla ovplyvniť, (ii) vylučujúcimi zodpovednosť v zmysle § 374 Obchodného zákonníka, a to ani ak také okolnosti nastali v dobe, keď už taká Zmluvná strana bola v omeškaní.

### Zmluvné strany sú oprávnené poskytnúť Dôverné informácie (i) súdu, ak je ich poskytnutie požadované v súlade so zákonom, alebo iným všeobecne záväzným predpisom, podľa ktorého je Zmluvná strana povinná konať, (ii) štátnemu, bankovému, daňovému alebo inému kontrolnému orgánu, ktorý je oprávnený a kompetentný ich vyžadovať a ostatným oprávneným osobám.

### Zmluvné strany sa dohodli, že akákoľvek komunikácia medzi nimi na základe tejto Zmluvy sa bude uskutočňovať v písomnej forme, ak táto Zmluva v konkrétnych prípadoch výslovne nestanovuje inak. Písomná forma sa považuje za dodržanú aj v prípade použitia elektronickej pošty bez zaručeného elektronického podpisu, s výnimkou zmien tejto Zmluvy, úkonov smerujúcich k jej ukončeniu a úkonom smerujúcich k uplatneniu sankcií.

### Pre doručenie akejkoľvek písomnosti, vrátane oznámenia o odstúpení od Zmluvy platí, že povinnosť doručenia písomnosti službou doporučene je splnená, keď ju adresát prevezme, odmietne prevziať alebo dňom, keď ju pošta vrátila odosielajúcej Zmluvnej strane ako nedoručenú. Písomnosti alebo správy doručované elektronickou formou sa pre účely tejto Zmluvy považujú za doručené dňom ich odoslania druhej strane, pričom zmluvné strany sa vzájomne pre vylúčenie prípadných nejasností dohodli, že prijatie správy alebo listiny elektronickou formou si vzájomne potvrdia.

### Zmluvné strany vzájomne dohodli, že si navzájom určia a oznámia kontaktné osoby určené na komunikáciu s druhou zmluvnou stranou, pričom takéto osoby môžu kedykoľvek počas platnosti a účinnosti tejto Zmluvy podľa svojich potrieb aktualizovať.

### Všetky spory vyplývajúce zo Zmluvy alebo súvisiace s ňou, ktoré medzi Zmluvnými stranami vzniknú, sa budú riešiť predovšetkým vzájomnou dohodou. V prípade, ak sa Zmluvné strany nedohodnú, svoje práva si uplatnia podľa sídla Objednávateľa na miestne a vecne príslušnom súde v Slovenskej republike.

### V prípade akýchkoľvek zmien (obchodného mena, sídla, štatutárov, IČO, IČ DPH, poverených zamestnancov a Subdodávateľov) týkajúcich sa Zmluvných strán, sú Zmluvné strany povinné si ich navzájom písomne oznámiť. Ak dôjde z dôvodu neoznámenia zmien týkajúcich sa Zmluvných strán k spôsobeniu škody, má poškodená Zmluvná strana nárok na jej náhradu.

### Pokiaľ ktorékoľvek ustanovenie tejto Zmluvy alebo jeho časť zanikne, je alebo sa stane neplatným či nevynútiteľným rozhodnutím súdu, či iného príslušného orgánu, nebude mať táto neplatnosť alebo nevynútiteľnosť vplyv na platnosť či vynútiteľnosť ostatných ustanovení tejto Zmluvy alebo jej časti, pokiaľ nevyplýva priamo z obsahu tejto Zmluvy, že toto ustanovenie alebo jeho časť nemožno oddeliť od obsahu ďalších ustanovení. Zmluvné strany sa zaväzujú neúčinné a neplatné ustanovenia nahradiť novým ustanovením, ktoré je svojim účelom a hospodárskym významom najbližšie k ustanoveniu Zmluvy, ktoré má byť nahradené.

### Ak Dodávateľ písomne neupozorní Objednávateľa na neposkytnutie súčinnosti, údajov alebo že si inak neplní povinnosti dohodnuté v Zmluve, považuje sa postup Objednávateľa v súlade s uzavretou Zmluvou.

### Ak Objednávateľ písomne neupozorní Dodávateľa na skutočnosť, že neposkytuje súčinnosť alebo že si inak neplní povinnosti dohodnuté v Zmluve, považuje sa postup Dodávateľa v súlade s uzavretou Zmluvou.

### Ak sa budú na strane Dodávateľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne Vedúci Dodávateľ [●], IČO: [●]. Vedúci Dodávateľ podľa predchádzajúcej vety je oprávnený vykonávať fakturáciu ceny v mene Dodávateľov, a tiež je za Dodávateľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Dodávateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.

14.15. Dodávateľ bez predchádzajúceho písomného súhlasu Objednávateľa nie je oprávnený postúpiť a ani inak nakladať s pohľadávkami vyplývajúcimi z tejto Zmluvy. Dodávateľ nie je oprávnený jednostranne si započítať akékoľvek svoje pohľadávky voči Objednávateľovi.

14.16. Postúpenie alebo započítanie pohľadávky v rozpore s bodom 14.15. tohto Článku je neplatné.

14.17. Objednávateľ je oprávnený jednostranným úkonom alebo dohodou s Dodávateľom započítať si akékoľvek svoje pohľadávky najmä vzniknuté na základe tejto Zmluvy (vrátane pohľadávok na zmluvné pokuty a náhradu škody) voči pohľadávkam Dodávateľa, ktoré má voči Objednávateľovi, a to bez ohľadu na splatnosť započítavaných pohľadávok.

## Subdodávatelia a experti

* 1. Dodávateľ je oprávnený zadať plnenie podľa tejto Zmluvy alebo jeho časť Subdodávateľom. V takomto prípade Dodávateľ zodpovedá rovnako, akoby Zmluvu plnil sám.
  2. Ak Dodávateľ použije na plnenie tejto Zmluvy Subdodávateľov, o ktorých má vedomosť v čase podpisu tejto Zmluvy, tvorí ich zoznam Prílohu č. 3 tejto Zmluvy. Dodávateľ je povinný Objednávateľovi oznámiť akúkoľvek zmenu údajov u Subdodávateľov, resp. zmenu Subdodávateľov, uvedených v Prílohe č. 3 tejto Zmluvy, a to bezodkladne.
  3. Dodávateľ zodpovedá za odbornú starostlivosť pri výbere Subdodávateľa, ako aj za plnenia vykonané a zabezpečené na základe zmluvy o subdodávke.
  4. Dodávateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k Subdodávateľom Dodávateľa v zmysle Zákona o registri partnerov verejného sektora.
  5. Dodávateľ je povinný na plnenie tejto Zmluvy použiť expertov, prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní, a to počas doby trvania Zmluvy. Zoznam expertov podľa predchádzajúcej vety tvorí Prílohu č. 4 tejto Zmluvy, pričom Dodávateľ je povinný tento zoznam aktualizovať.
  6. Dodávateľ je povinný oznámiť Objednávateľovi zmenu expertov podľa bodu 15.5 Zmluvy. V prípade, ak niektorý z týchto expertov ukončí spoluprácu s Dodávateľom, v prípade úmrtia experta alebo v inom relevantnom prípade, ktorý zabraňuje expertovi riadne vykonávať plnenie tejto Zmluvy, je Dodávateľ povinný o tejto skutočnosti bez zbytočného odkladu písomne informovať Objednávateľa. Dodávateľ sa zaväzuje, že bude mať na realizáciu plnenia k dispozícii minimálne taký počet expertov, aký bol stanovený v rámci podmienok účasti vo Verejnom obstarávaní k predmetu tejto Zmluvy. Pri zmene experta podľa bodu 15.5 Zmluvy, musí tento expert spĺňať minimálne požiadavky stanovené Objednávateľom v rámci podmienok účasti vo Verejnom obstarávaní k predmetu tejto Zmluvy. Oznámenie o zmene experta Dodávateľ predloží Objednávateľovi v písomnej forme spolu s dokladmi preukazujúcimi splnenie predmetných minimálnych požiadaviek na expertov pred ich nástupom na výkon činností podľa tejto Zmluvy. Objednávateľ je oprávnený odôvodnene namietať navrhovaného experta do desiatich (10) kalendárnych dní od oznámenia zmeny experta Dodávateľom. Márnym uplynutím lehoty podľa predošlej vety sa považuje navrhovaný expert za schváleného Objednávateľom. Pri nesúhlase Objednávateľa s navrhovaným expertom je Dodávateľ povinný predložiť Objednávateľovi nového navrhovaného experta spolu s dokladmi preukazujúcimi splnenie predmetných minimálnych požiadaviek na tohto experta do desiatich (10) kalendárnych dní od doručenia námietok Objednávateľa.
  7. Pre zamedzenie pochybností, v prípade aktualizácie Prílohy č. 3, t. j. zmena údajov o Subdodávateľoch, resp. zmena a/alebo doplnenie Subdodávateľa, ako ani v prípade aktualizácie Prílohy č. 4, t. j. zmena údajov o expertoch, resp. zmena a/alebo doplnenie experta, nie je potrebné vyhotoviť dodatok k tejto Zmluve.

## Zodpovednosť za škodu

### Zodpovednosť za škodu sa bude riadiť a spravovať podľa § 373 a nasl. Obchodného zákonníka. Pred uplatnením náhrady škody poškodená Zmluvná strana druhej Zmluvnej strane preukáže skutočnosti odôvodňujúce vznik škody.

### Zmluvné strany sa zaväzujú uhradiť preukázateľnú škodu, ktorá vznikne druhej Zmluvnej strane v prípade nedodržania podmienok uvedených v tejto Zmluve, ako aj porušením všeobecne záväzných právnych predpisov.

## Skončenie Zmluvy

### Zmluva môže skončiť písomnou dohodou Zmluvných strán, písomnou výpoveďou alebo iným spôsobom uvedeným v Zmluve alebo v súlade s Obchodným zákonníkom.

### Objednávateľ je oprávnený vypovedať túto Zmluvu aj bez uvedenia dôvodu; v takomto prípade Zmluva zaniká uplynutím výpovednej lehoty, ktorá je šesť (6) mesiacov a začína plynúť prvým dňom mesiaca nasledujúceho po doručení písomnej výpovede Dodávateľovi. Dodávateľ je oprávnený vypovedať túto Zmluvu z dôvodu nemožnosti poskytovania Služieb podľa tejto Zmluvy na strane Dodávateľa, pričom túto nemožnosť Dodávateľ identifikoval najneskôr do 2 mesiacov od účinnosti tejto Zmluvy; v takomto prípade Zmluva zaniká uplynutím výpovednej lehoty, ktorá je dva (2) mesiace a začína plynúť prvým dňom mesiaca nasledujúceho po doručení písomnej výpovede Objednávateľovi.

### Ak Zmluva skončí akýmkoľvek spôsobom, ostávajú v platnosti ustanovenia, ktoré podľa svojej povahy majú trvať aj po ukončení Zmluvy, najmä dojednania upravujúce záväzok mlčanlivosti, ochranu Dôverných informácií, voľbu práva a riešenie sporov.

### Každá zo Zmluvných strán má právo odstúpiť od tejto Zmluvy v prípade jej podstatného porušenia druhou Zmluvnou stranou. Za podstatné porušenie Zmluvy Dodávateľom sa považuje porušenie ktorejkoľvek z povinností uvedených v tejto Zmluve, pričom k náprave zo strany Dodávateľa nedôjde ani v lehote 10 dní odo dňa, kedy Objednávateľ Dodávateľa na porušenie upozornil preukázateľným spôsobom.

### Okrem prípadov podstatného porušenia Zmluvy je Objednávateľ oprávnený odstúpiť od Zmluvy v prípade, ak:

1. Dodávateľ je v úpadku alebo ak Dodávateľ vstúpil do likvidácie alebo preruší alebo skončí svoju podnikateľskú činnosť, alebo
2. Dodávateľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním, alebo

### Za podstatné porušenie Zmluvy Objednávateľom sa považuje:

### omeškanie Objednávateľa s platením svojich peňažných záväzkov, ak toto omeškanie trvá po dobu dlhšiu než tridsať (30) dní odo dňa, kedy Dodávateľ na splnenie tejto povinnosti Objednávateľa vyzval,

### opakované (minimálne 3 - krát) neposkytnutie súčinnosti Objednávateľom v zmysle tejto Zmluvy (vrátane jej príloh).

### Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane. V prípade odstúpenia od tejto Zmluvy si Zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Dodávateľ ich inventarizáciu a Objednávateľ bude oprávnený, ale nie povinný ich prevziať, pokiaľ uhradí príslušnú časť ceny zodpovedajúcej miere rozpracovanosti podľa dohody Zmluvných strán.

## Osobitné protikorupčné ustanovenia

1. Pri plnení tejto zmluvy sa Dodávateľ zaväzuje dodržiavať platné a účinné právne predpisy vzťahujúce sa ku korupcii a korupčnému správaniu.
2. Dodávateľ podpisom tejto Zmluvy vyhlasuje, že sa oboznámil s Protikorupčnou politikou Pôdohospodárskej platobnej agentúry, ktorá je zverejnená na webovom sídle Objednávateľa, jej obsahu porozumel a zaväzuje sa ju rešpektovať a dodržiavať.
3. Dodávateľ podpisom tejto Zmluvy zároveň vyhlasuje, že:

a) pozná znaky korupcie a korupčného správania,

b) zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Zmluvy,

c) poskytne súčinnosť v prípade posudzovania podozrenia z korupcie alebo korupčného správania,

d) zdrží sa akýchkoľvek foriem korupcie súvisiacich s plnením predmetu Zmluvy alebo záväzkov vyplývajúcich z tejto Zmluvy,

e) bezodkladne oznámi Objednávateľovi na emailovú adresu [korupcia@apa.sk](mailto:korupcia@apa.sk) akékoľvek podozrenie z korupcie alebo porušenie ktoréhokoľvek ustanovenia tohto článku Zmluvy a poskytne súčinnosť pri preskúmavaní tohto oznámenia,

f) nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu predmetu tejto Zmluvy.

1. V prípade, ak Dodávateľ poruší akékoľvek ustanovenie tohto článku Zmluvy alebo jeho časť:

a) je Objednávateľ oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby Dodávateľovi vznikol akýkoľvek nárok zo zodpovednosti za odstúpenie Objednávateľa od Zmluvy, pričom odstúpenie je účinné dňom doručenia oznámenia o odstúpení od zmluvy Dodávateľovi resp. ak sa takéto oznámenie dostane do dispozičnej sféry Dodávateľa a/alebo v jeho mene konajúcej osoby;

b) Dodávateľ sa zaväzuje, že poskytne Objednávateľovi náhradu škody za akúkoľvek ujmu, poškodenie alebo náklady vzniknuté Objednávateľovi v súvislosti s porušením tohto článku Zmluvy a to v lehote najneskôr 10 kalendárnych dní odo dňa výzvy na plnenie zo strany Objednávateľa.

## Zákonnosť spracúvania osobných údajov

### Osobné údaje poskytované Zmluvnými stranami na účel plnenia predmetu tejto Zmluvy bude Dodávateľ spracúvať počas platnosti a účinnosti tejto Zmluvy v súlade s GDPR, zákonom č. 18/2018 Z. z o ochrane osobných údajov a o zmene a doplnení niektorých zákonov v znení neskorších predpisov (ďalej len „**zákon o ochrane osobných údajov**“), ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov, ďalej len „**Nariadenie GDPR**“) a internými riadiacimi aktami Objednávateľa.

### Účelom spracúvania osobných údajov, je naplnenie prevádzkovanej, evidenčnej, monitorovacej a kontrolnej povinnosti prevádzkovateľom IACS.

### Rozsah spracúvaných osobných údajov na základe tejto dohody:

a) titul, meno a priezvisko, titul,

b) číslo občianskeho preukazu,

c) názov organizácie/spoločnosti,

d) funkcia,

e) pracovné miesto,

f) organizačný útvar,

g) kontaktné údaje v rozsahu: miesto výkonu práce - adresa, číslo kancelárie, poschodie, blok budovy a pod.,

h) číslo mobilného telefónu pre zasielanie číselného kódu pre dvojfaktorovú autentifikáciu,

i) elektronická adresa.

### Prevádzkovateľ uchováva súhlas na spracúvanie osobných údajov a ďalší súhlas dotknutej osoby sa nevyžaduje, nakoľko zmluvné strany boli informované o spracúvaní osobných údajov a v touto zmluvou udelili súhlas so spracúvaním osobných údajov.

### Dotknutými osobami podľa tejto zmluvy sú zamestnanci Dodávateľa a/alebo tretej strany vykonávajúci činnosti súvisiace s IACS alebo zamestnanci Objednávateľa vykonávajúci činnosti súvisiace s IACS.

### Dodávateľ ako aj Objednávateľ sú povinní preukázateľne poučiť zamestnancov, ktorí spracovávajú osobné údaje alebo môžu prísť do styku s osobnými údajmi pri plnení predmetu tejto zmluvy.

### 

## Záverečné ustanovenia

### Zmluva je vyhotovená v štyroch (4) rovnopisoch, z ktorých každá zo Zmluvných strán obdrží dva (2) rovnopisy.

### Zmluva sa môže meniť a dopĺňať len so vzájomným súhlasom Zmluvných strán vo forme písomných dodatkov podpísaných oprávnenými zástupcami Zmluvných strán. Zmluvu je možné zrušiť len písomne.

### Práva a povinnosti vyplývajúce zo Zmluvy prechádzajú na právnych nástupcov Zmluvných strán.

## Prílohy

### Príloha č. 1 – Opis predmetu zákazky – špecifikácia služieb

Príloha č. 2 - Štruktúrovaný rozpočet ceny

Príloha č. 3 - Zoznam Subdodávateľov

Príloha č. 4 - Zoznam expertov

**Za objednávateľa: Za Dodávateľa:**

V Bratislave, dňa \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_, dňa \_\_\_\_\_\_\_\_\_\_\_